വൻഹിറ്റായ ട്രാൻസ് ഫോർമേഴ്സ് പരമ്പരയുടെ ആമുഖചിത്രത്തിൻറെ ട്രെയിലർ ഇപ്പോൾ സമൂഹമാധ്യമങ്ങളിൽ തരംഗമാണ് . ഡിസംബറിലാണ് ബംബിൾ ബീ തിയേറ്ററിലെത്തുന്നത് . ആകാംക്ഷയോടെ ആരാധകരെ കാത്തിരിപ്പിക്കാൻ പോന്നത്ര തില്ലുണ്ട് ട്രെയിലറിന് . ചുറുചുറുക്കുള്ള സാഹസികപ്രേമിയായ ടീനേജുകാരി ചാർലി വാട്സൺ , ആദ്യം ബംബിൾ ബീയെ കണ്ടെത്തുന്നത് കാലിഫോർണിയയിലെ ഒരു വർക്ക് ഷോപ്പിന്റെ പിന്നാമ്പുറത്ത് നിന്നാണ് . വികൃതിയായ ചാർലിയും കരുത്തനും രസികനുമായ ബീയും പെട്ടെന്ന് തന്നെ നല്ല ചങ്ങാതിമാരാകുന്നു , പക്ഷേ കാര്യങ്ങൾ അത്ര ലളിതമല്ലെന്നും ബീ ചില്ലറക്കാരനല്ലെന്നും ചാർലി മനസ്സിലാക്കുന്നത് സെക്ടർ ഏഴ് എന്ന സർക്കാർ ഏജൻസിയുടെ ഉദ്യോഗസ്ഥർ ആക്രമിക്കാനായി പിന്നാലെ കൂടുമ്പോഴാണ് . പിന്നെ സിനിമക്ക് ത്രില്ലറിന്റെ വേഗവും താളവുമാണ് . ഹെയ് ലി സ്റ്റേയ്ൻഫെൽഡ് ആണ് ചാർലിയെ അവതരിപ്പിക്കുന്നത് . സെക്ടർ ഏഴിന്റെ തലവനായി ജോൺ സെന എത്തുന്നു . ട്രാവിസ് നൈറ്റ് ആണ് ജനപ്രിയതയും ഹാസ്യവും ചേർത്തുള്ള സയൻസ് ഫിക്ഷൻ അണിയിച്ചൊരുക്കുന്നത് . അക്കാദമി അവാർഡ് ജേതാവായ ഇറ്റാലിയൻ സംഗീതസംവിധായകൻ ദാരിയോ മാരിനെല്ലിയാണ് ബംബിൾ ബീക്ക് ഉദ്വേഗത്തിന്റെയും ആവേശത്തിന്റെയും ഈണം നൽകുന്നത് . പാരമൌണ്ട് പിക്ചേഴ്സ് സിനിമ ഡിസംബറിൽ റിലീസ് ചെയ്യും .